22.11.2022
2.
EL
Επίσημη Εφημερίδα της Ευρωπαϊκής Ένωσης
L 302/5
Ορισμοί Για τους σκοπούς του παρόντος κανονισμού ισχύουν τα ακόλουθα:
2.1.
«Ηλεκτρομαγνητική συμβατότητα»: η ικανότητα ενός οχήματος ή κατασκευαστικών στοιχείων ή χωριστών τεχνικών μονάδων να λειτουργούν ικανοποιητικά στο ηλεκτρομαγνητικό περιβάλλον τους χωρίς την εισαγωγή ηλεκτρομα­ γνητικών διαταραχών σε οτιδήποτε εντός αυτού του περιβάλλοντος.
2.2.
«Ηλεκτρομαγνητική διαταραχή»: οποιοδήποτε ηλεκτρομαγνητικό φαινόμενο που μπορεί να υποβαθμίσει την απόδοση οχήματος ή κατασκευαστικών στοιχείων ή χωριστών τεχνικών μονάδων ή οποιασδήποτε άλλης διάταξης, μονάδας εξοπλισμού ή συστήματος που λειτουργεί πλησίον οχήματος.
Μια ηλεκτρομαγνητική διαταραχή μπορεί να είναι ηλεκτρομαγνητικός θόρυβος, ανεπιθύμητο σήμα ή αλλαγή του ίδιου του μέσου διάδοσης.
2.3.
«Ηλεκτρομαγνητική ατρωσία»: η ικανότητα ενός οχήματος ή κατασκευαστικών στοιχείων ή χωριστών τεχνικών μονάδων να λειτουργούν χωρίς υποβάθμιση της απόδοσης παρουσία (συγκεκριμένων) ηλεκτρομαγνητικών διατα­ ραχών που περιλαμβάνουν ανεπιθύμητα ραδιοσήματα από ραδιοπομπούς ή ακτινοβολούμενες ενδοζωνικές εκπομ­ πές βιομηχανικών– επιστημονικών– ιατρικών συσκευών (ISM), εντός ή εκτός του οχήματος.
2.4.
«Ηλεκτρομαγνητικό περιβάλλον»: το σύνολο των ηλεκτρομαγνητικών φαινομένων που υπάρχουν σε συγκεκριμένη τοποθεσία.
2.5.
«Εκπομπή ευρείας ζώνης»: εκπομπή που έχει εύρος ζώνης μεγαλύτερο από εκείνο συγκεκριμένης συσκευής μέτρησης ή δέκτη [ειδική διεθνής επιτροπή για τις ηλεκτρομαγνητικές παρεμβολές (CISPR) 25].
2.6.
«Εκπομπή στενής ζώνης»: εκπομπή η οποία έχει εύρος ζώνης μικρότερο από εκείνο συγκεκριμένης συσκευής μέτρησης ή δέκτη (CISPR 25).
2.7.
«Ηλεκτρικό/ηλεκτρονικό σύστημα»: οι ηλεκτρικές και/ή ηλεκτρονικές διατάξεις ή σύνολα διατάξεων, σε συνδυα­ σμό με οποιεσδήποτε σχετικές ηλεκτρικές συνδέσεις, οι οποίες αποτελούν τμήμα του οχήματος αλλά οι οποίες δεν προορίζονται να λάβουν έγκριση τύπου χωριστά από το όχημα.
2.8.
«Ηλεκτρικό/ηλεκτρονικό συναρμολογημένο υποσύνολο» (ΗΣΥ): ηλεκτρική και/ή ηλεκτρονική διάταξη ή σύνολα διατάξεων που προορίζονται να αποτελέσουν τμήμα οχήματος, σε συνδυασμό με οποιεσδήποτε σχετικές ηλεκτρικές συνδέσεις και καλωδιώσεις, η οποία εκτελεί μία ή περισσότερες ειδικευμένες λειτουργίες.
Ένα ΗΣΥ μπορεί να λαμβάνει έγκριση κατόπιν αιτήσεως του κατασκευαστή ή του εξουσιοδοτημένου εκπροσώπου του είτε ως «κατα­ σκευαστικό στοιχείο» είτε ως «χωριστή τεχνική μονάδα (XTM)».
2.9.
«Τύπος οχήματος»: σε σχέση με την ηλεκτρομαγνητική συμβατότητα, ο όρος αυτός περιλαμβάνει όλα τα οχήματα τα οποία δεν διαφέρουν ουσιαστικά σε ζητήματα όπως:
2.9.1.
το συνολικό μέγεθος και σχήμα του διαμερίσματος του κινητήρα·
2.9.2.
η γενική διάταξη των ηλεκτρικών και/ή ηλεκτρονικών κατασκευαστικών στοιχείων και η γενική διάταξη της καλωδίωσης·
2.9.3.
το κύριο υλικό από το οποίο είναι κατασκευασμένο το αμάξωμα ή ο σκελετός του οχήματος (για παράδειγμα, σκελετός αμαξώματος από χάλυβα, αλουμίνιο ή ίνες υάλου).
Η παρουσία φύλλων από διαφορετικό υλικό δεν μεταβάλλει τον τύπο του οχήματος, με την προϋπόθεση ότι το κύριο υλικό του αμαξώματος παραμένει αμετά­ βλητο.
Ωστόσο, οι διαφοροποιήσεις αυτές πρέπει να κοινοποιούνται.
2.10.
«Τύπος ΗΣΥ»: ως προς την ηλεκτρομαγνητική συμβατότητα, με τον όρο αυτό νοούνται τα ΗΣΥ τα οποία δεν διαφέρουν ουσιαστικά σε ζητήματα όπως:
2.10.1.
η λειτουργία την οποία εκτελεί το ΗΣΥ·
2.10.2.
η γενική διάταξη των ηλεκτρονικών και/ή ηλεκτρονικών κατασκευαστικών στοιχείων, εφόσον ισχύει.
2.11.
«Δέσμη καλωδίων του οχήματος»: καλώδια που χρησιμοποιούν την τροφοδοσία, τα συστήματα αρτηρίας (π.χ.
CAN), τη μετάδοση σήματος ή τις ενεργητικές κεραίες, τα οποία εγκαθίστανται από τον κατασκευαστή του οχήματος.